Държавен вестник, бр. 89, 2016 г., стр. 31

БРОЙ  89	
Д Ъ Р Ж А В Е Н  В Е С Т Н И К 	
СТР.  31  
3. хигиена и безопасно използване на 
зрението;
4. индивидуална работа за повишаване 
ефективността на функционалното зрение;
5. формиране на системи от нови и разно­
образни зрителни умения върху полисензорна 
основа;
6. формиране на умения за правилно из­
ползване на остатъчното зрение;
7. изграждане на полезни социални умения 
и на умения за независим живот.
Чл. 96. Дейностите за зрителна рехабили­
тация, както и тяхната продължителност се 
предоставят и изпълняват съгласно плана за 
подкрепа на детето или ученика.
Чл. 97. Рехабилитацията на комуникатив­
ните нарушения е комплекс от дейности за 
подпомагане на деца и ученици със затруд­
нения, увреждане или разстройство на езика, 
говора, познавателните процеси и социалното 
поведение.
Чл. 98. Рехабилитацията на комуника­
тивните нарушения се предоставя на всяко 
дете или ученик с комуникативно нарушение 
въз основа на оценка от невропсихологично 
изследване и съобразно индивидуалните му 
потребности.
Чл. 99. (1) Рехабилитацията на комуни­
кативните нарушения се осъществява от 
логопеда, а в случаи, определени от екипа по 
чл. 68, ал. 2, и от психолога в детската гра­
дина, училището или в центъра за подкрепа 
за личностно развитие.
(2) Рехабилитацията на комуникативните 
нарушения може да се осъществява в сътрудни­
чество със специалисти от лечебни заведения.
Чл. 100. Рехабилитацията на комуника­
тивните нарушения се осъществява в логопе­
дични кабинети в детски градини, училища и 
центрове за подкрепа за личностно развитие, 
осигурени със специални технически и ди­
дактически средства, методики и материали.
Чл. 101. Дейностите за рехабилитация на 
комуникативните нарушения и продължител­
ността им се определят в плана за подкрепа 
на детето или ученика.
Чл. 102. (1) На децата и учениците с фи­
зически увреждания (увреждания на опорно-
двигателния апарат) може да се предоставя 
рехабилитация и кинезитерапия по време на 
часовете по физическо възпитание и спорт от 
рехабилитатор и/или кинезитерапевт или да 
им се осигурява лечебна физкултура (ЛФК).
(2) За децата и учениците по ал. 1 се 
организират занимания, които осигуряват 
физическо натоварване съобразено с техните 
възможности и здравословно състояние и ги 
приобщават към паралелката или групата.
Чл. 103. Дейностите за рехабилитация при 
физически увреждания и продължителността 
им се определят в плана за подкрепа на детето 
или ученика.
Чл. 104. Институциите в системата на 
предучилищното и училищното образование 
предоставят условия за равен достъп до образо­
вание за децата и учениците и чрез осигуряване 
на достъпна архитектурна и физическа среда, 
достъпност на информацията и комуникаци­
ята, достъп до учебните програми и учебното 
съдържание, разумни улеснения, технически 
средства, специализирано оборудване и спе­
циализирана подкрепяща среда, дидактически 
материали, методики и специалисти.
Чл. 105. (1) Достъпната физическа среда 
включва осигуряване на подходящи условия, 
използване и прилагане на иновативни подходи 
и съвременни технологии за архитектурна и 
физическа достъпност, които в най-голяма 
степен да отговорят на потребностите на 
децата и учениците.
(2) Достъпната физическа среда съчетава 
универсалния със специализирания дизайн и 
има следните основни характеристики:
1. логичност – лесно откриване на архитек­
турните елементи в сградата;
2. видимост – висока контрастност на съ­
ществените елементи в сградата и нейните 
помещения;
3. подходящо осветление.
(3) Достъпът на физическата среда е:
1. визуален – контраст и цветове, осветле­
ние и визуална маркировка;
2. тактилен – водещи парапети, предпазни 
решетки, тактилни символи;
3. вертикален – преодоляване на стълби, 
рампи, специални асансьори;
4. хоризонтален – включва изисквания 
към врати, фоайета, коридори, водещи линии, 
санитарни помещения и др.
Чл. 106. (1) Достъпна архитектурна среда 
се осигурява най-малко чрез:
1. входни и комуникационни пространства;
2. помещения и пространства за общо 
ползване;
3. санитарно-хигиенни и спомагателни 
помещения.
(2) Достъпната архитектурна среда в ин­
ституциите в системата на предучилищното 
и училищното образование се осигурява чрез 
съобразяване на елементите на сградите и 
съоръженията със специфичните изисквания 
за различните видове увреждания – придвиж­
ване на дълги разстояния, по наклонени по­
върхности, с технически помощни средства, с 
водач, качване и слизане по стълби, натискане 
на бутони и хващане, обсег на достъпност, 
височина на погледа, както и със средствата 
за сигнализация и информация.
(3) Общодостъпните помещения в сградите 
се свързват чрез достъпен маршрут.
(4) Специализирана подкрепяща среда се 
осигурява чрез:
1. обзавеждане на помещенията така, че 
да дават възможност да се устроят учебни 
места за ученици в инвалидни колички, както